Дарэчы, вяртаючыся да павелічэння коштаў на паслугі ЖКГ. У іх уваходзіць не толькі лямпачка ды цёплая батарэя ў хаце. А таксама і вываз смецця. Дык вось, апошнімі днямі ў многіх дварах амаль у самым цэнтры сталіцы аўтару гэтых радкоў давялося бачыць цэлыя развалы смецця як на спецыяльных месцах, так і наўпрост ля пад’ездаў. Склалася ўражанне, што не прыбіралася тут сама мала тыдзень. Дык жа ж нават Новы год пакуль не наступіў!